3. ลักษณะการประกอบธุรกิจ

ภาพรวมในการประกอบธุรกิจ

บริษัท ทุนธนชาต จำกัด (มหาชน) “ทุนธนชาต” เป็นบริษัทแม่ของกลุ่มธุรกิจทางการเงินธนชาต
ซี่งบริษัทในกลุ่มธนชาตจัดแบ่งประเภทการประกอบธุรกิจ ออกเป็นสองกลุ่ม 1) กลุ่มธุรกิจการเงิน
ซึ่งประกอบด้วย ธุรกิจธนาคารพาณิชย์ ธุรกิจบริหารสินทรัพย์ ธุรกิจหลักทรัพย์ ธุรกิจประกัน
ธุรกิจลีสซิ่ง และ 2) ธุรกิจสนับสนุน ที่ประกอบด้วย ธุรกิจโบรกเกอร์ ธุรกิจบริการ
ธุรกิจกฎหมายและประเมินราคา ธุรกิจการพัฒนาฝึกอบรม
ที่ถือได้ว่าเป็นกลุ่มที่ประกอบธุรกิจทางการเงินครบวงจร
โดยแยกธุรกิจและการดำเนินงานอย่างชัดเจน
ในส่วนของช่องทางการบริการทางการเงินของกลุ่มจะผ่านเครือข่ายและช่องทางการบริการของ
ธนาคารธนชาต จำกัด (มหาชน) “ธนาคารธนชาต”
เป็นหลักตามแนวทางส่งเสริมของทางการที่กำกับดูแล
โดยสามารถกล่าวถึงประกอบธุรกิจแต่ละบริษัทได้ ดังนี้

ก) บริษัทที่ประกอบธุรกิจทางการเงิน ได้แก่

1.  บริษัท ทุนธนชาต จำกัด (มหาชน) ประกอบธุรกิจการลงทุน (Holding Company)
    โดยเป็นบริษัทแม่ของกลุ่มธุรกิจทางการเงินธนชาต

2.  ธนาคารธนชาต จำกัด (มหาชน) ประกอบธุรกิจธนาคารพาณิชย์
    และธุรกิจอื่นที่ธนาคารแห่งประเทศไทย “ธปท.” อนุญาต ได้แก่ การเป็นนายหน้าประกันภัย
    การเป็นนายหน้าประกันชีวิต ธุรกิจตัวแทนสนับสนุนการจำหน่ายหน่วยลงทุน

3.  บริษัท หลักทรัพย์ ธนชาต จำกัด (มหาชน)
    ได้รับอนุญาตจากกระทรวงการคลังให้ประกอบธุรกิจหลักทรัพย์ 4 ประเภท ได้แก่
    การเป็นนายหน้าซื้อขายหลักทรัพย์ การค้าหลักทรัพย์ การจัดจำหน่ายหลักทรัพย์
    และการเป็นที่ปรึกษาการลงทุน นอกจากนี้ บริษัทยังดำเนินธุรกิจอื่นๆ
    ที่เกี่ยวข้องและสนับสนุนธุรกิจหลักทรัพย์ ได้แก่ ธุรกิจที่ปรึกษาทางการเงิน
    ธุรกิจซื้อขายสัญญาซื้อขายล่วงหน้า ธุรกิจตัวแทนสนับสนุนการขายและรับซื้อคืนหน่วยลงทุน
    และธุรกิจนายทะเบียนหลักทรัพย์

4.  บริษัท หลักทรัพย์จัดการกองทุน ธนชาต จำกัด เป็นบริษัทร่วมทุนระหว่างธนาคารธนชาต
    (ถือหุ้นในอัตราร้อยละ 75) กับธนาคารออมสิน (ถือหุ้นในอัตราร้อยละ 25)
    ประกอบธุรกิจจัดการกองทุนรวม ธุรกิจจัดการกองทุนส่วนบุคคลและกองทุนสำรองเลี้ยงชีพ
    และประกอบธุรกิจที่ปรึกษาการลงทุน ซึ่งถือว่าเป็นบริษัทที่ให้บริการคำแนะนำได้อย่างครบวงจร

5.  บริษัท ธนชาตประกันภัย จำกัด ประกอบธุรกิจให้บริการด้านประกันวินาศภัย ได้แก่
    การประกันอัคคีภัย การประกันภัยรถยนต์ การประกันภัยทางทะเลและขนส่ง
    และการประกันภัยเบ็ดเตล็ด

6.  บริษัท ธนชาตประกันชีวิต จำกัด ประกอบธุรกิจให้บริการด้านความคุ้มครองชีวิตและสุขภาพ
    โดยแบ่งเป็น 2 ประเภทใหญ่ ๆ ตามลักษณะของลูกค้า ได้แก่ การประกันสามัญรายบุคคล
    และการประกันกลุ่ม

7.  บริษัท ธนชาตกรุ๊ป ลีสซิ่ง จำกัด ประกอบธุรกิจเช่าซื้อรถยนต์ทุกประเภท

8. บริษัท บริหารสินทรัพย์ เอ็น เอฟ เอส จำกัด ได้รับอนุญาตให้ประกอบธุรกิจบริหารสินทรัพย์
โดยรับซื้อหรือรับโอนสินทรัพย์ด้อยคุณภาพของสถาบันการเงินในกลุ่มธนชาตมาบริหาร

9. บริษัท บริหารสินทรัพย์ แม๊กซ์ จำกัด ได้รับอนุญาตให้ประกอบธุรกิจบริหารสินทรัพย์
โดยรับซื้อหรือรับโอนสินทรัพย์ด้อยคุณภาพของสถาบันการเงินมาบริหาร

10. บริษัท ที ลีสซิ่ง จำกัด ได้รับอนุญาตให้ประกอบธุรกิจให้เช่าซื้อรถจักรยานยนต์

ข) บริษัทที่ประกอบธุรกิจสนับสนุน ได้แก่

1.  บริษัท ธนชาตกฎหมายและประเมินราคา จำกัด ให้บริการงานที่ปรึกษากฎหมาย
    งานนิติกรรมสัญญา งานฟ้องคดีและบังคับคดี และงานประเมินราคาทรัพย์สินหลักประกัน

2.  บริษัท ธนชาตแมเนจเม้นท์ แอนด์ เซอร์วิส จำกัด ให้บริการพนักงานในส่วนพนักงานบริการ

3.  บริษัท ธนชาต เทรนนิ่ง แอนด์ ดีเวลลอปเมนท์ จำกัด
    ให้บริการงานฝึกอบรมแก่บุคลากรของบริษัทในกลุ่มธนชาต

4. บริษัท ธนชาต โบรกเกอร์ จำกัด ให้บริการติดตามลูกค้าเช่าซื้อของกลุ่มธนชาต
ให้มีการจัดทำประกันภัยรถยนต์กับบริษัทประกันภัยต่าง ๆ
รวมถึงการเป็นนายหน้าสำหรับประกันภัยรถยนต์ให้กับบริษัท ธนชาต
ประกันภัย จำกัด

ครงสร้างการถือหุ้นในกลุ่มธนชาต ณ วันที่ 3 กุมภาพันธ์ 2552

นโยบายการแบ่งการดำเนินงานของบริษัทในกลุ่มธนชาต

ทุนธนชาตเป็นบริษัทแม่ของกลุ่มธุรกิจทางการเงินธนชาต
ที่ถือหุ้นบริษัทในกลุ่มธุรกิจทางการเงินในระดับ ที่มีอำนาจควบคุมกิจการ (มากกว่าร้อยละ 50
ของทุนจดทะเบียนชำระแล้ว) โดยมีแนวทางบริหารจัดการบริษัทในกลุ่ม ดังนี้

นโยบายการประกอบธุรกิจ

ทุนธนชาตและธนาคารธนชาตจะเป็นผู้กำหนดนโยบายหลักในการดำเนินธุรกิจของกลุ่มธนชาตเป็นประจำทุกปี
และจัดให้บริษัทลูกทุกบริษัทจัดทำแผนงานธุรกิจและงบประมาณระยะ 3-5 ปี
เสนอให้บริษัทแม่พิจารณาว่า มีแนวทางดำเนินธุรกิจสอดรับกับนโยบายหลักในการดำเนินธุรกิจหรือไม่
และจะมีการประเมินผล ทบทวน
และปรับแผนธุรกิจและงบประมาณเป็นประจำเพื่อให้สอดคล้องกับสภาวะการแข่งขันของธุรกิจ

การดูแลการประกอบธุรกิจบริษัทลูก

ทุนธนชาตและธนาคารธนชาตจะส่งกรรมการหรือผู้บริหารระดับสูงร่วมเป็นกรรมการในบริษัทลูก
เพื่อร่วมกำหนดนโยบายและทิศทางการดำเนินธุรกิจ
รวมทั้งสามารถกำกับดูแลการประกอบธุรกิจของบริษัทลูกได้อย่างใกล้ชิดและจัดให้กรรมการผู้จัดการบริษัทลูกรายงานผลการดำเนินงานเป็นประจำทุกเดือนต่อคณะกรรมการบริหารและคณะกรรมการธนาคารธนชาตและทุนธนชาต

การรวมศูนย์งานสนับสนุน

เป็นการรวมงานสนับสนุนที่แต่ละบริษัทในกลุ่มต้องใช้บริการไว้ ณ
บริษัทใดบริษัทหนึ่งแล้วให้บริการแก่บริษัทในกลุ่มทั้งหมด
เพื่อเป็นการจัดการให้มีการใช้ทรัพยากรให้เกิดประโยชน์สูงสุด
ทั้งในด้านความเชี่ยวชาญของพนักงานผู้ปฏิบัติงาน ระบบเทคโนโลยีสารสนเทศต่าง ๆ
และความประหยัดในเรื่องอัตราพนักงาน ซึ่งในปัจจุบันได้มีการรวมศูนย์งานสนับสนุนในกลุ่มธนชาต
เช่น งานเทคโนโลยีสารสนเทศ งานบุคลากร งานพัฒนาระบบงานและระเบียบคำสั่ง
งานตรวจสอบภายใน งานกำกับดูแลการปฏิบัติงาน งานปฏิบัติการ งานควบคุมธุรกิจ
งานบริการอิเล็กทรอนิกส์ งานธุรการและจัดซื้อทรัพย์สิน งานกฎหมายและประเมินราคา
งานติดตามหนี้รายย่อย และงานตัวแทนเรียกเก็บหนี้

การควบคุมภายใน การตรวจสอบ การกำกับดูแลกิจการบริษัทแม่และบริษัทในกลุ่มธนชาต

กลุ่มธนชาตให้ความสำคัญด้านการควบคุมภายในเป็นอย่างยิ่ง
โดยยึดหลักการมีการควบคุมภายในที่เพียงพออย่างเหมาะสม โดยกำหนดขั้นตอนการดำเนินธุรกิจ
การบริการ และการปฏิบัติงาน
รวมถึงแบ่งแยกหน้าที่ความรับผิดชอบของแต่ละหน่วยงานเพื่อให้มีการตรวจสอบซึ่งกันและกัน
รวมทั้งมีการสอบทานรายการอย่างเหมาะสม (Check & Balance) และจัดให้มีประกาศ คำสั่ง
ระเบียบการปฏิบัติเป็นลายลักษณ์อักษร ครอบคลุมธุรกิจที่ดำเนินการและการปฏิบัติที่สำคัญ
เปิดเผยให้พนักงานทุกคนสามารถศึกษาทำความเข้าใจได้ตลอดเวลา
โดยมีหน่วยงานกลางที่ธนาคารธนชาตเป็นหน่วยงานในการพิจารณาจัดทำและเสนอประกาศ คำสั่ง
ระเบียบการปฏิบัติของทุกบริษัทในกลุ่ม

ด้านการตรวจสอบภายใน สายงานตรวจสอบภายใน
จะเป็นทีมงานที่ทำการตรวจสอบการปฏิบัติงานของบริษัทในกลุ่มธนชาตทุกบริษัท
ให้มีการปฏิบัติงานถูกต้องตามระเบียบ ระบบงานที่กำหนด
การตรวจสอบความผิดพลาดบกพร่องในการปฏิบัติงาน
พร้อมเสนอข้อแก้ไขปรับปรุงเพื่อให้มีการควบคุมที่ดียิ่งขึ้น นอกจากนี้
ยังจัดให้มีหน่วยงานกำกับดูแลการปฏิบัติงาน (Compliance) เป็นหน่วยงานติดตามศึกษากฎหมาย
ประกาศ คำสั่งที่เกี่ยวกับการประกอบธุรกิจและการปฏิบัติงานของธุรกิจที่กลุ่มดำเนินการอยู่
เผยแพร่ให้พนักงานทำความเข้าใจ
ตลอดจนกำกับดูแลให้บริษัทในกลุ่มมีการประกอบธุรกิจและการปฏิบัติงานโดยถูกต้อง

การกำกับดูแลการควบคุมภายในและการตรวจสอบของบริษัทแต่ละบริษัทในกลุ่ม
มีคณะกรรมการตรวจสอบของแต่ละบริษัท ทำหน้าที่กำกับดูแล ควบคุมและตรวจสอบ
เพื่อให้ฝ่ายตรวจสอบสามารถปฏิบัติหน้าที่และแสดงความเห็นได้อย่างมีอิสระจากฝ่ายจัดการของแต่ละบริษัท
เพื่อให้แต่ละบริษัทมีระบบการควบคุมภายในและการตรวจสอบอย่างมีประสิทธิผล
รวมถึงสอบทานให้มีรายงานทางการเงินที่ถูกต้อง

ในส่วนของการกำกับดูแลกิจการ
คณะกรรมการบริษัทแม่และบริษัทในกลุ่มให้ความสำคัญกับการกำกับดูแลกิจการ
ทั้งในระดับคณะกรรมการ และคณะกรรมการชุดย่อย
โดยจัดโครงสร้างให้มีการถ่วงดุลย์ระหว่างกรรมการอิสระกับกรรมการที่เป็นผู้บริหาร
ตลอดจนกำหนดขอบเขตหน้าที่ให้เป็นไปตามหลักธรรมาภิบาลที่ทางการประกาศกำหนด นอกจากนี้
ยังได้กำหนดนโยบายการกำกับดูแลกิจการและจรรยาบรรณ ประกาศให้กรรมการ ผู้บริหาร
และพนักงานในกลุ่มธนชาตถือปฏิบัติ โดยยึดหลักความซื่อสัตย์ สุจริต โปร่งใส
และไม่ทำการที่เป็นการขัดแย้งทางผลประโยชน์

การบริหารจัดการความเสี่ยง

ทุนธนชาตจะดูแลให้บริษัทในกลุ่ม มีการวิเคราะห์และประเมินความเสี่ยงในการดำเนินธุรกิจ
รวมถึงการจัดให้มีการจัดการความเสี่ยงตามความเหมาะสมและสอดคล้องกับแนวทางการกำกับดูแลของหน่วยงานราชการที่เกี่ยวข้อง
นอกจากนี้ ทุนธนชาตจะมีการวิเคราะห์และประเมินความเสี่ยงที่สำคัญ ๆ
ของบริษัทในกลุ่มที่อาจต้องการการสนับสนุนทางการเงินหรือการจัดการจากทุนธนชาตโดยตรง ทั้งนี้
นโยบายการบริหารความเสี่ยงของกลุ่มธุรกิจทางการเงินได้จัดทำตามแนวทางที่ ธปท. กำหนด

โครงสร้างรายได้ของทุนธนชาตและบริษัทย่อย

โครงสร้างรายได้ของทุนธนชาตและบริษัทย่อยที่มีนัยสำคัญจากงบการเงินรวมสำหรับปีสิ้นสุด
วันที่ 31 ธันวาคม 2549 - 2551 มีดังนี้

(หน่วย: ล้านบาท)

+--------------------------------+------+----+------+----+------+----+
| กลุ่มธุรกิจ                        | 31   |    | 31   |    | 31   |    |
|                                | ธัน   |    | ธัน   |    | ธัน   |    |
|                                | วาคม |    | วาคม |    | วาคม |    |
|                                | 2551 |    | 2550 |    | 2549 |    |
+================================+======+====+======+====+======+====+
|                                | จำนว | ร  | จำนว | ร  | จำนว | ร  |
|                                | นเงิน | ้อย | นเงิน | ้อย | นเงิน | ้อย |
|                                |      | ละ |      | ละ |      | ละ |
+--------------------------------+------+----+------+----+------+----+
| รายได้ดอกเบี้ยและเงินปันผล          |      |    |      |    |      |    |
+--------------------------------+------+----+------+----+------+----+
| บริษัท ทุนธนชาต จำกัด (มหาชน)      | 1    | 4. | 2    | 1  | 4    | 3  |
|                                | ,057 | 44 | ,378 | 2. | ,588 | 1. |
|                                |      |    |      | 05 |      | 53 |
+--------------------------------+------+----+------+----+------+----+
| ธนาคารธนชาต จำกัด (มหาชน)       | 18   | 7  | 15   | 7  | 11   | 7  |
|                                | ,986 | 9. | ,360 | 7. | ,136 | 6. |
|                                |      | 73 |      | 82 |      | 53 |
+--------------------------------+------+----+------+----+------+----+
| บริษัท หลักทรัพย์ ธนชาต จำกัด        | 110  | 0. | 72   | 0. | 88   | 0. |
| (มหาชน)                        |      | 46 |      | 36 |      | 60 |
+--------------------------------+------+----+------+----+------+----+
| บริษัท บริหารสินทรัพย์ เอ็น เอฟ เอส   | 145  | 0. | 210  | 1. | 512  | 3. |
| จำกัด                           |      | 61 |      | 06 |      | 52 |
+--------------------------------+------+----+------+----+------+----+
| บริษัท บริหารสินทรัพย์ แม๊กซ์ จำกัด     | 17   | 0. | 63   | 0. | 114  | 0. |
|                                |      | 07 |      | 32 |      | 78 |
+--------------------------------+------+----+------+----+------+----+
| บริษัท หลักทรัพย์จัดการกองทุน ธนชาต   | 7    | 0. | 6    | 0. | 6    | 0. |
| จำกัด                           |      | 03 |      | 03 |      | 04 |
+--------------------------------+------+----+------+----+------+----+
| บริษัท ธนชาตประกันภัย จำกัด         | 65   | 0. | 55   | 0. | 55   | 0. |
|                                |      | 27 |      | 28 |      | 38 |
+--------------------------------+------+----+------+----+------+----+
| บริษัท ธนชาตประกันชีวิต จำกัด        | 285  | 1. | 160  | 0. | 141  | 0. |
|                                |      | 20 |      | 81 |      | 97 |
+--------------------------------+------+----+------+----+------+----+
| บริษัท ธนชาตกรุ๊ป ลีสซิ่ง จำกัด        | 466  | 1. | 421  | 2. | 227  | 1. |
|                                |      | 96 |      | 13 |      | 56 |
+--------------------------------+------+----+------+----+------+----+
| บริษัท ที ลีสซิ่ง จำกัด (เดิมชื่อ บริษัท   | 253  | 1. | 20   | 0. | -    | 0. |
| ธนชาตลีสซิ่ง 2000 จำกัด)           |      | 06 |      | 10 |      | 00 |
+--------------------------------+------+----+------+----+------+----+
| บริษัท ธนชาต โบรกเกอร์ จำกัด       | 1    | 0. | 1    | 0. | -    | 0. |
|                                |      | 00 |      | 01 |      | 00 |
+--------------------------------+------+----+------+----+------+----+
| บริษัทย่อยอื่น ๆ                    | 21   | 0. | 53   | 0. | 84   | 0. |
|                                |      | 09 |      | 27 |      | 58 |
+--------------------------------+------+----+------+----+------+----+
| รวมรายได้ดอกเบี้ยและเงินปันผล       | 21   | 8  | 18   | 9  | 16   | 11 |
|                                | ,413 | 9. | ,799 | 5. | ,951 | 6. |
|                                |      | 92 |      | 24 |      | 49 |
+--------------------------------+------+----+------+----+------+----+
| ค่าใช้จ่ายดอกเบี้ย                  |      |    |      |    |      |    |
+--------------------------------+------+----+------+----+------+----+
| บริษัท ทุนธนชาต จำกัด (มหาชน)      | 391  | 1. | 573  | 2. | 583  | 4. |
|                                |      | 65 |      | 90 |      | 01 |
+--------------------------------+------+----+------+----+------+----+
| ธนาคารธนชาต จำกัด (มหาชน)       | 9    | 3  | 9    | 4  | 9    | 6  |
|                                | ,109 | 8. | ,125 | 6. | ,440 | 4. |
|                                |      | 25 |      | 23 |      | 87 |
+--------------------------------+------+----+------+----+------+----+
| บริษัท หลักทรัพย์ ธนชาต จำกัด        | 3    | 0. | 1    | 0. | 7    | 0. |
| (มหาชน)                        |      | 01 |      | 01 |      | 05 |
+--------------------------------+------+----+------+----+------+----+
| บริษัท บริหารสินทรัพย์ แม๊กซ์ จำกัด     | 3    | 0. | 8    | 0. | 12   | 0. |
|                                |      | 01 |      | 04 |      | 08 |
+--------------------------------+------+----+------+----+------+----+
| รวมค่าใช้จ่ายดอกเบี้ย               | 9    | 3  | 9    | 4  | 10   | 6  |
|                                | ,506 | 9. | ,707 | 9. | ,042 | 9. |
|                                |      | 92 |      | 18 |      | 01 |
+--------------------------------+------+----+------+----+------+----+
| รวมรายได้ดอกเบี้ยและเงินปันผลสุทธิ    | 11   | 5  | 9    | 4  | 6    | 4  |
|                                | ,907 | 0. | ,092 | 6. | ,909 | 7. |
|                                |      | 00 |      | 06 |      | 48 |
+--------------------------------+------+----+------+----+------+----+
| รายได้ที่มิใช่ดอกเบี้ย                | 1    | 4. | 1    | 8. | 1    | 8. |
|                                | ,044 | 38 | ,688 | 55 | ,225 | 42 |
+--------------------------------+------+----+------+----+------+----+
| บริษัท ทุนธนชาต จำกัด (มหาชน)      |      |    |      |    |      |    |
+--------------------------------+------+----+------+----+------+----+
| ธนาคารธนชาต จำกัด (มหาชน)       | 1    | 6. | 1    | 7. | 1    | 7. |
|                                | ,649 | 93 | ,506 | 63 | ,144 | 86 |
+--------------------------------+------+----+------+----+------+----+
| บริษัท หลักทรัพย์ ธนชาต จำกัด        | 777  | 3. | 760  | 3. | 869  | 5. |
| (มหาชน)                        |      | 26 |      | 85 |      | 97 |
+--------------------------------+------+----+------+----+------+----+
| บริษัท บริหารสินทรัพย์ เอ็น เอฟ เอส   | 319  | 1. | 471  | 2. | 797  | 5. |
| จำกัด                           |      | 34 |      | 39 |      | 48 |
+--------------------------------+------+----+------+----+------+----+
| บริษัท บริหารสินทรัพย์ แม๊กซ์ จำกัด     | 227  | 0. | 241  | 1. | 348  | 2. |
|                                |      | 95 |      | 22 |      | 39 |
+--------------------------------+------+----+------+----+------+----+
| บริษัท หลักทรัพย์จัดการกองทุน ธนชาต   | 435  | 1. | 368  | 1. | 255  | 1. |
| จำกัด                           |      | 83 |      | 87 |      | 75 |
+--------------------------------+------+----+------+----+------+----+
| บริษัท ธนชาตประกันภัย จำกัด         | 2    | 1  | 2    | 1  | 1    | 1  |
|                                | ,501 | 0. | ,081 | 0. | ,668 | 1. |
|                                |      | 50 |      | 54 |      | 46 |
+--------------------------------+------+----+------+----+------+----+
| บริษัท ธนชาตประกันชีวิต จำกัด        | 4    | 1  | 3    | 1  | 1    | 8. |
|                                | ,682 | 9. | ,313 | 6. | ,231 | 46 |
|                                |      | 66 |      | 79 |      |    |
+--------------------------------+------+----+------+----+------+----+
| บริษัท ธนชาตกรุ๊ป ลีสซิ่ง จำกัด        | 65   | 0. | 86   | 0. | 51   | 0. |
|                                |      | 27 |      | 44 |      | 35 |
+--------------------------------+------+----+------+----+------+----+
| บริษัท ที ลีสซิ่ง จำกัด (เดิมชื่อ บริษัท   | 49   | 0. | 4    | 0. | -    | 0. |
| ธนชาตลีสซิ่ง 2000 จำกัด)           |      | 21 |      | 02 |      | 00 |
+--------------------------------+------+----+------+----+------+----+
| บริษัท ธนชาต โบรกเกอร์ จำกัด       | 94   | 0. | 66   | 0. | 14   | 0. |
|                                |      | 40 |      | 33 |      | 10 |
+--------------------------------+------+----+------+----+------+----+
| บริษัทย่อยอื่นๆ                     | 65   | 0. | 62   | 0. | 41   | 0. |
|                                |      | 27 |      | 31 |      | 28 |
+--------------------------------+------+----+------+----+------+----+
| รวมรายได้ที่มิใช่ดอกเบี้ย             | 11   | 5  | 10   | 5  | 7    | 5  |
|                                | ,907 | 0. | ,646 | 3. | ,643 | 2. |
|                                |      | 00 |      | 94 |      | 52 |
+--------------------------------+------+----+------+----+------+----+
| รายได้ดอกเบี้ยและเงินปันผลสุทธิ       | 23   | 10 | 19   | 10 | 14   | 10 |
| และรายได้ที่มิใช่ดอกเบี้ย             | ,814 | 0. | ,738 | 0. | ,552 | 0. |
|                                |      | 00 |      | 00 |      | 00 |
+--------------------------------+------+----+------+----+------+----+

หมายเหตุ บริษัทย่อยอื่น ๆ ประกอบด้วย บจ. เนชั่นแนล ลีซซิ่ง บจ. กรุงเทพเคหะ บจ.
สินเคหการ บจ. พัสระ บจ. ถิรวานิช บจ. ธนชาตกฎหมายและประเมินราคา กองทุนรวมธนชาติ
พร็อพเพอร์ตี้ฟันด์ 6 บจ. ธนชาตเอสพีวี 01 บจ. ธนชาตเทรนนิ่ง แอนด์ ดีเวลลอปเมนท์ และบจ.
ธนชาต แมเนจเม้นท์ แอนด์ เซอร์วิส

ลักษณะการประกอบธุรกิจของแต่ละกลุ่มธุรกิจ

นโยบายและกลยุทธ์ในการดำเนินธุรกิจของกลุ่มธนชาต

 ในปี 2008 กลุ่มธนชาตได้กำหนดทิศทางทางกลยุทธ์ (Strategic Direction) ในการที่จะเป็นกลุ่มธุรกิจทางการเงินครบวงจร (Fully Integrated Financial Services Group) ที่สามารถนำเสนอผลิตภัณฑ์และบริการที่มีคุณภาพและสามารถตอบสนองความต้องการทางการเงินให้แก่ลูกค้ากลุ่มเป้าหมายได้อย่างมีประสิทธิภาพ และเพื่อให้กลุ่มธนชาตสามารถบรรลุทิศทางกลยุทธ์ที่ได้ตั้งไว้ กลุ่มธนชาตจึงได้กำหนดวิสัยทัศน์ที่ตั้งอยู่บนรากฐานของการเป็นกลุ่มธุรกิจทางการเงินครบวงจรดังนี้

วิสัยทัศน์

“การเป็นกลุ่มธุรกิจที่ให้บริการทางการเงินครบวงจร
มุ่งเน้นการสร้างสรรค์ความเป็นเลิศทางด้านการบริการและการพัฒนาผลิตภัณฑ์
เพื่อที่จะสามารถตอบสนองทุกความต้องการทางการเงินของกลุ่มลูกค้าเป้าหมาย
ภายใต้ความร่วมมือและความเป็นอันหนึ่งอันเดียวกันของทุกหน่วยงาน”

โดยวิสัยทัศน์ดังกล่าว ได้ถูกสร้างขึ้นจาก 3 พื้นฐานหลัก คือ
การเป็นกลุ่มธุรกิจที่ให้บริการทางการเงินครบวงจรโดยมีธนาคารธนชาตเป็นผู้นำเสนอผลิตภัณฑ์
เพื่อที่จะสามารถตอบสนองความต้องการของลูกค้าเป็นหลัก (Customer Centric)
และความร่วมมือ ความเป็นหนึ่งเดียวกันของทุกหน่วยงาน (Synergy)

นอกจากนี้ ความพยายามและความสำเร็จภายใต้ 3
พื้นฐานหลักนี้ไม่เพียงแต่ทำให้กลุ่มธนชาตประสบความสำเร็จในการเป็นสถาบันการเงินครบวงจรที่ประสบความสำเร็จในการแข่งขัน
แต่ยังเป็นพลังสำคัญในการที่จะทำให้กลุ่มธนชาตเป็นธนาคารขนาดกลางชั้นนำของประเทศได้ในอีก 5
ปีข้างหน้า

จากเป้าหมายของการเป็นกลุ่มธุรกิจทางการเงินครบวงจร
กลุ่มธนชาตมีเป้าหมายที่จะเป็นธนาคารขนาดกลางชั้นนำของอุตสาหกรรมธนาคารพาณิชย์ของประเทศ
ภายใต้การเติบโตอย่างมั่นคง (Organic Growth)
คือการมีขนาดสินทรัพย์ที่เหมาะสมต่อการแข่งขันทางธุรกิจ
และมีผลการดำเนินงานทางการเงินในระดับเทียบเท่ากับค่าเฉลี่ยของธุรกิจอุตสาหกรรมธนาคารพาณิชย์
ดังนั้น กลุ่มธนชาตจึงให้ความสำคัญในการสร้างธุรกิจรายย่อย ซึ่งปัจจุบันกลุ่ม
ธนชาตมีความพร้อมและการได้เปรียบทางการแข่งขัน
ประกอบกับการกระจายความเสี่ยงทางด้านสินทรัพย์
โดยขยายสินเชื่อธุรกิจและสินเชื่อขนาดกลางและขนาดเล็ก
เพื่อเป็นการสร้างทางเลือกแก่ลูกค้าและขยายฐานธุรกิจของกลุ่มธนชาต นอกจากนี้
กลุ่มธนชาตยังให้ความสำคัญภายใต้ความร่วมมือกับธนาคารแห่งโนวาสโกเทีย “สโกเทียแบงก์”
ในการสร้างธุรกิจทางด้านค่าธรรมเนียม (Fee Base Income) โดยการสนับสนุนการ
Cross-selling เพื่อเป็นการเพิ่มฐานรายได้ที่มิใช่ดอกเบี้ยของกลุ่มธนชาต
ซึ่งเป้าหมายของความสำเร็จดังกล่าวนี้ได้ถูกทำการสื่อสารต่อพนักงานทั้งองค์กรในการกำหนดความมุ่งมั่นทางกลยุทธ์
(Strategic Intents) 5 ประการ ดังนี้

1.  การรักษาการเป็นผู้นำทางด้านธุรกิจเช่าซื้อ

2.  การกระจายความเสี่ยงทางด้านสินเชื่อธุรกิจ โดยเพิ่มการมุ่งเน้นในสินเชื่อธุรกิจขนาดใหญ่
    ขนาดกลางและขนาดเล็ก ทั้งนี้รวมถึง สินเชื่อรายย่อย สินเชื่อที่อยู่อาศัย และธุรกิจบัตรเครดิต

3.  การเพิ่มฐานกำไรจากรายได้ทางด้านดอกเบี้ย (Interest Income)
    ที่เกิดจากการขยายสินเชื่อ และรายได้ที่มิใช่ดอกเบี้ย
    ซึ่งเกิดจากการขยายรายได้ค่าธรรมเนียมที่ได้จากธุรกิจใหม่ คือ ธุรกิจการค้าต่างประเทศ
    (Trade Finance) ธุรกิจบริหารเงิน (Treasury) และธุรกิจบัตรเครดิต (Credit
    Card)

4.  การเพิ่มคุณภาพการให้บริการ

5.  ควบคุมต้นทุนทางการเงิน โดยการขยายฐานลูกค้าเงินฝากออมทรัพย์
    การควบคุมต้นทุนปฏิบัติการต่อรายได้ และการควบคุมสินเชื่อด้อยคุณภาพ

ความมุ่งมั่นทางกลยุทธ์ (Strategic Intents) ได้ถูกสื่อสารสู่พนักงานทุกระดับ
เพื่อให้พนักงานทุกคน ทุกหน่วยธุรกิจให้มีความมุ่งมั่นเดียวกัน
และสอดคล้องกับวิสัยทัศน์และเป้าหมายทางกลยุทธ์ของกลุ่มธนชาตที่ได้วางไว้ ทั้งนี้
เพื่อให้เกิดความสอดคล้องทางกลยุทธ์ที่สามารถควบคุมดูแลกลยุทธ์องค์กรอย่างเป็นระบบและสามารถวัดผลได้อย่างมีประสิทธิภาพ
กลุ่มธนชาตจึงได้กำหนดแผนปฏิบัติการ CEO’s Six-point Agenda
เพื่อใช้เป็นเครื่องมือในการควบคุมซึ่งประกอบด้วย

Agenda 1 : การบรรลุเป้าหมายทางการเงินในระยะยาว (Striving to meet or exceed
Financial Targets)

-   กลุ่มธนชาตมีขนาดสินทรัพย์เพิ่มขึ้นจาก 321,256 ล้านบาท ในปี 2550 เป็น 394,136
    ล้านบาท ในปี 2551 หรือเพิ่มขึ้นร้อยละ 22.7 อัตราผลตอบแทนของส่วนผู้ถือหุ้น (Return
    on Equity) เท่ากับร้อยละ 10.49 และอัตราผลตอบแทนของสินทรัพย์ (Return on
    Asset) เท่ากับร้อยละ 0.77

Agenda 2 : เร่งสร้างสรรค์ผลิตภัณฑ์ใหม่ ๆ
และขยายฐานธุรกิจรวมทั้งคุณภาพการให้บริการที่ดีเลิศ (Growth Initiatives)
คือการพัฒนาผลิตภัณฑ์ให้ตรงตามความต้องการของกลุ่มลูกค้าเป้าหมาย
และการขยายช่องทางการขายไปยังพื้นที่ที่มีความสามารถ
ตอบสนองความต้องการของกลุ่มลูกค้าเป้าหมายได้ทั้งหมด

-   ในปี 2551
    กลุ่มธนชาตได้ดำเนินการพัฒนาผลิตภัณฑ์อย่างต่อเนื่องเพื่อตอบสนองความต้องการของลูกค้า
    (Customer Segmentation) ไม่ว่าจะเป็นการเพิ่มผลิตภัณฑ์หลากหลายประเภท
    การนำผลิตภัณฑ์ของบริษัทย่อยมาผนวกเพื่อเสนอต่อลูกค้า (Product Bundling)
    เพื่อเพิ่มทางเลือกให้แก่ลูกค้า
    ในขณะเดียวกันผลิตภัณฑ์ใหม่ได้มีการพัฒนาอย่างต่อเนื่องภายใต้ความร่วมมือจากสโกเทียแบงก์
    ได้แก่ ธุรกิจการค้าต่างประเทศ (Trade Finance) ธุรกิจการบริหารเงิน (Treasury)
    ธุรกิจบัตรเครดิต (Credit Card) และธุรกิจการให้บริการทางอิเล็กทรอนิกส์
    (Electronic Business) ซึ่งทำให้กลุ่มธนชาตมีผลิตภัณฑ์เทียบเท่าธนาคารชั้นนำในอนาคต

-   ภายใต้กลยุทธ์การกระจายช่องทาง หรือ Distribution–led Strategy
    มีวัตถุประสงค์เพื่อกระจายช่องทางไปสู่กลุ่มลูกค้าเป้าหมายในทุกพื้นที่
    เพื่อเพิ่มช่องทางการให้บริการแก่ลูกค้า
    ซึ่งกลุ่มธนชาตได้ให้ความสำคัญในการขยายช่องทางหลักคือ
    การขยายสาขาโดยได้วางกลยุทธ์ในการขยายสาขาไปทั่วประเทศ เพิ่มขึ้นจาก 166 สาขา
    ในปี 2550 เป็น 213 สาขาในปี 2551 คิดเป็นอันดับ 8 หรือร้อยละ 3.26
    ของอุตสาหกรรมธนาคารพาณิชย์

-   นอกจากนี้
    กลุ่มธนชาตยังให้ความสำคัญต่อการขยายช่องทางการให้บริการลูกค้าในรูปแบบของเครื่องถอนเงินสดอัตโนมัติ
    (ATM) ภายใต้ความร่วมมือจากพันธมิตรทางธุรกิจ "ATM CONNECT" คือธนาคารกรุงไทย
    จำกัด (มหาชน) และธนาคารนครหลวงไทย จำกัด (มหาชน)
    ซึ่งทำให้กลุ่มธนชาตสามารถที่จะเพิ่มเครือข่ายในการให้บริการในรูปแบบของเครื่องถอนเงินสดอัตโนมัติทั่วประเทศ

-   ภายใต้การวางแผนกลยุทธ์ทางผลิตภัณฑ์และกลยุทธ์การกระจายช่องทางและความเข้าใจในความต้องการของลูกค้าที่เพิ่มขึ้น
    ตลอดจนความร่วมมือของผู้บริหารและพนักงานทุกคน ในปี 2551
    กลุ่มธนชาตมีอัตราเติบโตของฐานลูกค้าเพิ่มขึ้นร้อยละ 30.37

Agenda 3 : ติดตั้งระบบโครงสร้างพื้นฐาน
และระบบสนับสนุนที่สำคัญเพื่ออำนวยความสะดวกให้การดำเนินธุรกิจมีประสิทธิภาพมากยิ่งขึ้น
(Operational Improvements)
ไม่ว่าจะเป็นการพัฒนาโครงสร้างพื้นฐานของระบบงานของกลุ่มธนชาต
และการพัฒนาระบบปฏิบัติการของกลุ่มธนชาตให้เป็นมาตรฐานสากล (Best Practice) ทั้งหมด

-   การติดตั้งโครงสร้างพื้นฐาน (Infrastructures)
    ของกลุ่มธนชาตเป็นภาระกิจสำคัญอย่างยิ่งในการที่จะรองรับการขยายตัวของกลุ่มธนชาตภายใต้วิสัยทัศน์ที่ได้วางไว้
    โดยในปี 2551 กลุ่มธนชาตได้ประสบความสำเร็จในการติดตั้งระบบงานใหม่
    เพื่อเป็นการเพิ่มประสิทธิภาพในการให้บริการ และลดต้นทุนการดำเนินงานต่อธุรกรรม เช่น
    ระบบเงินฝากใหม่ (New Deposit System) ระบบบริหารเงิน (Trade Finance
    System) ระบบการค้าต่างประเทศ (Trade Finance System) ระบบบัตรเครดิต
    (Credit Card System) ระบบการจัดเก็บหนี้ (Collection System) ระบบบัญชีใหม่
    (General Ledge System) ระบบบริหารงานบุคคลใหม่ (Human Resource
    Information System) และระบบการจัดการทางการเงิน (Oracle Financial
    Service Application (OFSA))
    ซึ่งระบบเหล่านี้จะเป็นระบบสำคัญที่สนับสนุนการทำงานเพื่อเพิ่มประสิทธิภาพและประสิทธิผลมากขึ้น
    ซึ่งเป็นประโยชน์ต่อการขยายตัวทางธุรกิจของธนาคารธนชาตในอนาคต

-   การพัฒนางานปฏิบัติการภายใต้ New Operating Business Model
    ได้ดำเนินการอย่างต่อเนื่อง ไม่ว่าจะเป็นการปรับโครงสร้างองค์กร (Organizational
    Restructuring) เพื่อสอดรับกับ Customer Centric และการขยายจำนวนสาขา
    การปรับปรุงกระบวนการทำงาน (Process Reengineering)
    เพื่อเพิ่มความสามารถในการให้บริการที่รวดเร็วและถูกต้องต่อลูกค้า ให้เป็นระบบ
    End-to-End Delivery Process การพัฒนาระบบการบริหารข้อมูล (Data
    Management) เพื่อศึกษาและวิเคราะห์ข้อมูลและเข้าใจในความต้องการของลูกค้า
    เพื่อให้สามารถเพิ่มคุณภาพการให้บริการที่สาขา
    ตลอดจนเพิ่มประสิทธิภาพในการบริหารต้นทุนการดำเนินงาน โดยโครงการสำคัญในปี 2551
    ประกอบด้วย การปรับโครงสร้างสินเชื่ออุตสาหกรรมรายใหญ่
    การปรับกระบวนการให้บริการลูกค้าสาขา การจัดตั้งศูนย์การพิมพ์และการจัดตั้งธุรกิจ
    Custodian and Trustee เป็นต้น

-   การพัฒนาการให้บริการ กลุ่มธนชาตได้กำหนดหลักการให้บริการ Branch Service Best
    Practice แก่สาขาทุกสาขาทั่วประเทศ
    เพื่อให้สามารถนำเสนอการให้บริการที่เป็นมาตรฐานเดียวกัน โดยในปี 2551
    ผลจากการสำรวจการพึงพอใจของลูกค้าพบว่าคะแนนการให้บริการของสาขา เพิ่มขึ้นจาก
    3.21 เป็น 3.45 จากคะแนนทั้งหมด 5

Agenda 4 : สร้างวัฒนธรรมการทำงานเชิงรุก
และพัฒนาความรู้ความสามารถให้กับพนักงานขององค์กร (People Development) คือ
การมุ่งเน้นการสร้างวัฒนธรรมในการทำงานใหม่ การสร้าง New DNA ให้แก่พนักงานทุกระดับชั้น

-   เสริมสร้างวัฒนธรรมการทำงานแบบ Proactive
    และสนับสนุนให้เกิดวัฒนธรรมของการทำงานแบบความร่วมมือกัน (Culture of
    Collaboration)
    เพื่อเป็นการสร้างความสามัคคีกันของพนักงานในองค์กรและเพื่อเป็นการประสานวัฒนธรรมการทำงานของกลุ่มธนชาตและพันธมิตรให้กลมกลืนเป็นอันหนึ่งอันเดียวกัน

-   ประสบความสำเร็จในการผสมผสานวัฒนธรรมในการทำงานระหว่างพันธมิตรและกลุ่มธนชาตและประสบความสำเร็จในการสร้าง
    Know-how ใหม่จากสโกเทียแบงก์ โดยในปี 2551
    สโกเทียแบงก์ได้ส่งผู้บริหารระดับสูงเข้าดำรงตำแหน่งในหน่วยงานสำคัญของกลุ่มธนชาต
    จำนวน 7 ท่าน ผู้บริหารระดับสูงดังกล่าวนับว่ามีส่วนสำคัญต่อการเปลี่ยนแปลง
    ไม่ว่าจะเป็นการสนับสนุนกระบวนการทำงาน นวัตกรรม ประสบการณ์
    ตลอดจนความรู้ขององค์กร

-   สร้างกลุ่มธนชาตเป็นองค์กรแห่งการเรียนรู้ (Learning Organization)
    เพื่อให้พนักงานทุกคนมีส่วนร่วมในการแลกเปลี่ยนความรู้ (Knowledge Sharing)
    การสื่อสารระหว่างหัวหน้าและทีมงาน หรือระหว่างหน่วยงาน (Knowledge Transferred)
    การให้การสนับสนุนโดยการเชิญวิทยากรผู้ทรงคุณวุฒิมาบรรยายในความรู้ใหม่ (Know-how)

-   พัฒนาศักยภาพของบุคลากร (People Capabilities)
    โดยการจัดการอบรมพนักงานในความรู้
    ใหม่ ๆ อย่างต่อเนื่อง ภายใต้โครงการต่าง ๆ
    ไม่ว่าจะเป็นโครงการอบรมผู้บริหารระดับกลางและระดับสูง การอบรมเชิงกลยุทธ์
    การอบรมภาวะผู้นำ เป็นต้น ซึ่งในปี 2551
    การอบรมเพื่อเพิ่มศักยภาพของพนักงานได้ถูกจัดขึ้นทั้งหมด 156 โปรแกรมการอบรม หรือ 395
    ชั้นเรียน
    ซึ่งครอบคลุมเนื้อหาที่สอดคล้องกับการพัฒนาพนักงานให้มีความสามารถสอดคล้องกับวิสัยทัศน์ที่กลุ่มธนชาตได้วางไว้

Agenda 5 :
ดูแลการปฏิบัติงานให้ถูกต้องตามเกณฑ์ของทางการและดำเนินธุรกิจภายใต้การกำกับดูแลกิจการที่ดี
(Good Corporate Governance) ภายใต้การบริหารความเสี่ยง การกำกับดูแลทั่วไป
การตรวจสอบภายในและกฎระเบียบข้อบังคับ ทั้งนี้
ยังรวมถึงการกำหนดจริยธรรมในการทำงานของพนักงานที่เป็นมาตรฐานทั่วทั้งองค์กร

-   พัฒนาบุคลากรทั้งสำนักงานใหญ่และเครือข่ายทั่วประเทศ ให้มีความรู้ความเข้าใจ
    ในการกำกับดูแลกิจการที่ดี ความรับผิดชอบต่อสังคมและสิ่งแวดล้อม
    อย่างเป็นแบบแผนเพื่อนำมาใช้ในการปฏิบัติงาน
    เสริมสร้างให้บริษัทในกลุ่มธนชาตมีการกำกับดูแลกิจการที่ดีที่เป็นมาตรสากลมากยิ่งขึ้น
    อีกทั้งดำเนินโครงการความรับผิดชอบต่อสังคมและสิ่งแวดล้อมที่เป็นประโยชน์ต่อสังคมและสิ่งแวดล้อมได้อย่างแท้จริง

Agenda 6 : เผยแพร่ภาพลักษณ์และชื่อเสียงที่ดีขององค์กรไปสู่กลุ่มลูกค้าและนักลงทุน (Public
Relations and Communication)

-   การประชาสัมพันธ์และการสร้างภาพลักษณ์ได้ดำเนินการตลอดทั้งปี 2551 โดยผ่านสื่อต่าง ๆ
    ไม่ว่าจะเป็นสื่อโทรทัศน์ วิทยุ นิตยสารและสิ่งพิมพ์ ทั้งนี้
    รวมถึงการส่งเสริมการตลาดของแต่ละผลิตภัณฑ์
    โดยมีวัตถุประสงค์เพื่อเสริมสร้างภาพลักษณ์และสื่อสารผลิตภัณฑ์และบริการใหม่ต่อลูกค้า

-   กลุ่มธนชาตเน้นการสื่อสารภายในด้วยสื่อต่าง ๆ
    เพื่อสื่อสารเกี่ยวกับความสำเร็จและกิจกรรมสำคัญของกลุ่มธนชาต
    ให้พนักงานเกิดความรู้สึกภาคภูมิใจในองค์กรและเป็นอันหนึ่งอันเดียวกันกับกลุ่มธนชาต
    นอกจากนี้การสื่อสารภายในยังรวมถึงประสิทธิภาพในการสื่อสารระหว่างหัวหน้างานและทีมงาน
    การสื่อสารระหว่างหน่วยงาน และการสื่อสารระหว่างหน่วยธุรกิจ

โดยในปี 2551 กลุ่มธนชาตได้ประสบความสำเร็จภายใต้ความมุ่งมั่นทางกลยุทธ์ ดังนี้

1.  ประสบความสำเร็จในการรักษาการเป็นผู้นำทางด้านธุรกิจเช่าซื้อ (Maintain Market
    Leader in Hire Purchase Business) โดยในปี 2551
    กลุ่มธนชาตส่วนแบ่งตลาดสินเชื่อเช่าซื้อรถยนต์ใหม่และสินเชื่อเช่าซื้อรถยนต์มือสอง
    ประมาณร้อยละ 25 ของอุตสาหกรรม

2.  ประสบความสำเร็จในการกระจายความเสี่ยงทางด้านสินเชื่อธุรกิจ (Diversify Business
    Loan Portfolio) โดยในปี 2551 กลุ่มธนชาตมีสัดส่วนสินเชื่อธุรกิจเพิ่มขึ้นจากร้อยละ
    11.7 เป็นร้อยละ 18.0 สินเชื่อธุรกิจเช่าซื้อ ลดลงจากร้อยละ 81.2 เป็นร้อยละ 77.1
    ทำให้กลุ่มธนชาตสามารถกระจายความเสี่ยงทางด้านเครดิตและอัตราดอกเบี้ยได้อย่างมีประสิทธิภาพมากขึ้น

3.  ประสบความสำเร็จในการเพิ่มรายได้ (Increase Profitable Revenue)
    จากรายได้ทางด้านดอกเบี้ย (Interest Income) ที่เกิดจากการขยายสินเชื่อ
    โดยรายได้ดอกเบี้ยสุทธิ เพิ่มขึ้นร้อยละ 31 และรายได้ที่มิใช่ดอกเบี้ย (Non-interest
    Income) เพิ่มขึ้นร้อยละ 11.8
    ซึ่งเกิดจากการเริ่มต้นขยายรายได้ค่าธรรมเนียมที่ได้จากธุรกิจใหม่ คือ
    ธุรกิจการค้าต่างประเทศ (Trade Finance) ธุรกิจบริหารเงิน (Treasury)
    และรายได้จากการ Cross-selling ระหว่างหน่วยของกลุ่ม
    ธนชาต

4.  ประสบความสำเร็จในการเพิ่มคุณภาพการให้บริการ (Achieve “Best-in Class”
    Customer Servicing) ซึ่งมาจากความสำเร็จในการนำ Branch Service Best
    Practices ไปใช้ทุกสาขา โดยจากการสำรวจความพึงพอใจของลูกค้าพบว่าในปี 2551
    คะแนนความพึงพอใจของลูกค้าเพิ่มขึ้นจาก 3.21 เป็น 3.45 คะแนนจาก 5 คะแนน

5.  ถึงแม้ว่าในปี 2551 กลุ่มธนชาต
    ที่ประสบกับสภาวะของการเติบโตของต้นทุนการดำเนินงานที่เกิดจากการวางโครงสร้างพื้นฐานสูงกว่าการเติบโตของรายได้ค่าธรรมเนียม
    แต่อย่างไรก็ตามให้ต้นทุนจากการดำเนินงานต่อรายได้รวมหลังหักค่าใช้จ่ายจากการรับประกันภัยและประกันชีวิตอยู่ที่ร้อยละ
    55.90 ซึ่งต่ำกว่าค่าเฉลี่ยอุตสาหกรรม

หมายเหตุ ส่วนแบ่งตลาดคำนวณจากการเก็บข้อมูลจากอุตสาหกรรมเช่าซื้อ ณ วันที่ 31 ธันวาคม
2551

จากการประสบความสำเร็จภายใต้ความมุ่งมั่นทางธุรกิจ ในปี 2551 กลุ่มธนชาต
จึงได้มีแนวทางในการพัฒนาประสิทธิภาพและประสิทธิผลในการดำเนินธุรกิจ โดยในปี 2552
กลุ่มธนชาตยังคงเดินหน้าอย่างต่อเนื่องในการที่จะสานต่อความมุ่งมั่นที่ได้ตั้งใจไว้